รัฐบาลมั่นใจ ซิงเกิล คอมมานเซ็นเตอร์ แก้ปัญหาน้ำได้
จากการประเมินภาพรวมโครงการป้องกันปัญหาอุทกภัยในพื้นที่ต้นน้ำ กลางน้ำ และ ปลายน้ำ ที่ยังล่าช้าและอาจจะไม่ทันตามกรอบเวลาที่วางไว้ก่อนฤดูน้ำหลากที่จะมาถึง ทำให้ นายกรัฐมนตรี กำชับผู้ว่าราชการจังหวัดและหน่วยงานที่เกี่ยวข้องปรับแผนงาน โดยให้แก้ไขสัญญากับผู้รับเหมา ให้หน่วยงานรัฐสนับสนุนเครื่องมืออุปกรณ์ต่าง ๆ และใช้กำลังทหารช่วยเหลือการทำงานในพื้นที่ทั้งนี้นายกรัฐมนตรี ยอมรับว่า ไม่สามารถป้องกันน้ำไม่ให้ท่วมขังได้ในทุกพื้นที่ แต่ได้พยายามทำงานอย่างเต็มที่เพื่อให้เกิดผลกระทบกับประชาชนน้อยที่สุด สำหรับกลุ่มจังหวัดพื้นที่ต้นน้ำ 10 จังหวัด ซึ่งเป็นหัวใจของการป้องกันน้ำท่วมที่จะกระทบต่อพื้นที่กลางน้ำ และ ปลายน้ำ นายกรัฐมนตรีได้แสดงความกังวล ที่หลายโครงการ ยังมีความล่าช้า โดยเร่งรัดให้ผู้ว่าราชการกลุ่มจังหวัดพื้นที่ต้นน้ำเร่งดำเนินโครงการให้แล้วเสร็จภายในสิ้นเดือนนี้ ทั้งโครงการฟื้นฟูป่าต้นน้ำ การทำฝายทดน้ำ สร้างระบบเชื่อมต่อคูคลอง และแผนเตือนภัยน้ำท่วมส่วนกลุ่มจังหวัดในพื้นที่กลางน้ำและปลายน้ำ มีความคืบหน้าร้อยละ 60-70 โดยพื้นที่กลางน้ำที่จังหวัดพิษณุโลก ตามแผน บางระกำโมเดล มีการขยายพื้นที่แก้มลิงธรรมชาติรองรับน้ำเอ่อล้นจากแม่น้ำยมและผันลงสู่แม่น้ำน่าน หากดำเนินการแล้วเสร็จในอนาคตจะช่วยบรรเทาผลกระทบน้ำท่วมที่จังหวัดสุโขทัยได้ นายกรัฐมนตรี ยังให้ความสำคัญในการขุดลอกแม่น้ำ คูคลอง เพื่อการระบายน้ำ โดยย้ำว่ารอยต่อแต่ละจังหวัดจะต้องไม่มี การก่อสร้างที่เป็นสิ่งกีดขวางทางน้ำ รวมถึงการเดินทางไปดูการก่อสร้างประตูระบายน้ำพระงาม จังหวัดสิงห์บุรี ในคลองบางกระทุ่ม ที่จะเป็นการเร่งระบายน้ำจากจุดเชื่อมต่อจากแม่น้ำเจ้าพระยาและแม่น้ำน้อย ขณะเดียวกันยังมีมาตรการสร้างเขื่อนป้องกันน้ำท่วมในนิคมอุตสาหกรรม 6 แห่งในจังหวัดพระนครศรีอยุธยา และ จังหวัดปทุมธานี เพื่อสร้างความเชื่อมั่นแก่นักลงทุน พร้อมเร่งให้ซ่อมแซมประตูระบายน้ำและเร่งติดตั้งเครื่องสูบน้ำที่ประตูระบายน้ำจุฬาลงกรณ์การใช้ระบบปฏิบัติการ ซิงเกิล คอมมานเซ็นเตอร์ ติดตามความเคลื่อนไหวของน้ำได้ทันทีด้วยกล้องซีซีทีวี เพื่อประเมินผลวิเคราะห์สั่งการอย่างเป็นเอกภาพการบริหารน้ำและอ่างเก็บน้ำ 37 แห่งทั่วประเทศ เป็นสิ่งที่รัฐบาลให้ความเชื่อมั่นว่าจะลดผลกระทบจากปัญหาอุทกภัยได้ โดยเฉพาะการแจ้งเตือนภัย ซึ่งได้มีการซักซ้อมแผนเผชิญเหตุไว้แล้ว เพื่อลดความสูญเสียทั้งชีวิตและทรัพย์สินของประชาชน
 การใช้ระบบปฏิบัติการ ซิงเกิล คอมมานเซ็นเตอร์ ติดตามความเคลื่อนไหวของน้ำได้ทันทีด้วยกล้องซีซีทีวี เพื่อประเมินผลวิเคราะห์สั่งการอย่างเป็นเอกภาพการบริหารน้ำและอ่างเก็บน้ำ 37 แห่งทั่วประเทศ เป็นสิ่งที่รัฐบาลให้ความเชื่อมั่นว่าจะลดผลกระทบจากปัญหาอุทกภัยได้ โดยเฉพาะการแจ้งเตือนภัย ซึ่งได้มีการซักซ้อมแผนเผชิญเหตุไว้แล้ว เพื่อลดความสูญเสียทั้งชีวิตและทรัพย์สินของประชาชน
ซิงเกิล คอมมานเซ็นเตอร์,บริหารน้ำ,ระบบปฏิบัติการ,รัฐบาล,อ่างเก็บน้ำ